АҞӘА, мшаԥы 23 - Sputnik. Акоронавирустә пандемиа инадҳәаланы иҟоу акарантинтә уснагӡатәқәа ирхырҟьаны Урыстәыла раԥхьатәи аҳәаанырцәтә турқәа нанҳәа акынӡа иазԥхьагәаҭам. Асеиԥш алкаа ҟаҵоуп заанаҵтәи аҿаҵақәа ирҿырԥшны ҳәа азгәарҭоит атуроператорцәа рассоциациаҿы.
Амаҵзура адыррақәа рыла, атуроператор дуқәа нанҳәа 1 еиҳа ииашоу ҿҳәароуп ҳәа иазырԥхьаӡоит.
Ус шакәугьы, аҟазауаа ргәаанагарала аҳәаанырцәҟа еиҿкаарыла аԥсшьарақәа рымҩаԥгара аҿҳәарақәа еиҭакхар алшоит. Асеиԥш агәаанагара цәырҵит еиуеиԥшым атәылақәа рҿы асанитар-епидемиологиатә ҭагылазаашьа иахҟьаны.
Уаанӡа АТОР адырра ҟанаҵахьан акоронавирустә ҭагылазаашьа инадҳәаланы урыстәылатәи афедералтә туроператорцәа атурқәа рассортимент дырҭбаауеит ҳәа аҩнуҵҟатә хырхарҭақәа рҿеиԥш Аԥсныҟагьы.
Аԥсны акоронавирус аҿагылара иазку ажәабжьқәа зегьы шәрыԥхьар ҟалоит абра>>